**Emlékeztető**

**Szakkollégium Hálózat Bizottság**

**2019.11.19.**

Napirendi pontok:

1. A2020B akkreditációs adatszolgáltatás  
2. ELTE honlap megjelenések (létszámok, szakmai beszámolók, képzési tervek feltöltése, NTP beszámoló)  
3. ELTE szakkollégiumi stratégia áttekintése/aktualizálása  
4. Szakkollégiumi könyvtárak helyzete – körkép a május 8-ai megbeszélésen elhangzottak megvalósulásáról  
5. Egyebek

Résztvevők:

- Dr. Kóczián Lilla, RKK központvezető  
- Dr. Horváth László, EJC igazgató  
- Dr. Milánkovich András, BISZK igazgató  
- Dr. Éber Márk, ARTSZ igazgató  
- Dr. Lehmann Miklós, ISSZK igazgató  
- Dr. Mészáros Tamás, MÁSZ igazgató  
- Juhász Daniella, EJC  
- Molnárné Tóth Ildikó, Bolyai Kollégium  
- Etessy Kinga, RKK  
- Horváth Tímea, RKK

1. **A2020B akkreditációs adatszolgáltatás:**  
   Minden kérdésre összesen 2000 karakterben kell válaszolni, ez szakkollégiumonként kb. két mondatot jelent. A taglétszámoknak 5 tanévre visszamenőleg szerepelniük kell. Hogyan kapcsolódik a tudományos tevékenységhez a szakkollégium, SZMSZ-re utalás.  
   Ahol lehet, a honlapra utalást alkalmazzuk, mert a tartalom kifejtéséhez kevés a megadott karakterszám.
2. **ELTE honlap megjelenések (létszámok, szakmai beszámolók, képzési tervek feltöltése, NTP beszámoló)**  
   A weboldalak tartalmát a szakkollégiumok ellenőrizzék, jelezzék, ha frissíteni szükséges. Célszerű lenne gyűjtő emailcím kialakítása a hallgatói bizottság tagjainak, így nem jelentene problémát a tagok változása.  
   MÁSZ nem kapott masz.elte.hu emailcímet. Ezt az RKK intézi.  
   Éves szakmai beszámolók feltöltése. Képzési program (műhelyszerkezet).
3. **ELTE szakkollégiumi stratégia áttekintése/aktualizálása**  
   2020 év vége körül szenátusi napirendre tűzni.
4. **Szakkollégiumi könyvtárak helyzete – körkép a május 8-ai megbeszélésen elhangzottak megvalósulásáról**  
   Folyamatban van, a végéhez közeledik a szakkollégiumi könyvtárak állományrevíziója.  
   Több szakkollégiumban teljes az ALEPH-ba feltöltés.  
   A következő éves költségvetésben érdemes erre tervezni, a könyvtárosok többletfeladataira.  
   Felmerült az igény, hogy az EK koordinálásával a szakkollégiumok is csatlakozzanak az RFID projekthez, chipek kerülnének a könyvekbe. Ez segíti az állományrevíziót, valamint kezelhetővé tenné a szakkollégiumokban a könyvkölcsönzést. Így egy egységes kölcsönzési rendszer alakulna ki, a jelenlegi esetleges megoldások helyett.  
   Az EKSZ SzMSz módosítása nyomán a szakkollégiumok szabályzataiban és az illetékes kari könyvtárak szabályzataiban is utalni kell a szakkollégiumi állomány kezelésére.